पाएं अपने शहर की ताज़ा ख़बरें और फ्री ई-पेपरडाउनलोड करें
दतिया में रावतपुरा सरकार नर्सिंग कोविड केयर सेंटर से एक महिला गुरुवार दोपहर चकमा देकर भाग गई। महिला से जब फोन पर संपर्क किया गया, तो उसने घर पहुंचने की बात कही। कोविड केयर सेंटर के नोडल अफसर ने कहा कि मैडम वापस आ जाइए। वरना, पुलिस को भेजना पड़ेगा। यह सुनकर महिला घबरा गई और करीब 4 घंटे बाद लौट आई।
झांसी बाइपास पर रहने वाली सोनम बुधवार को कोविड जांच के दौरान पॉजिटिव आई। महिला को शाम को कोविड केयर सेंटर लाया गया। यहां महिला ने गुरुवार सुबह करीब 10 बजे घबराहट होने की बात कही। इस पर महिला को चिकित्सक से दिखाने के लिए हॉस्पिटल करीब 12 बजे एम्बुलेंस से भेजी गई। इस दौरान महिला, नर्स और एम्बुलेंस चालक को चकमा देकर भाग गई। एम्बुलेंस चालक ने कोविड केयर के नोडल ऑफिसर जवाहर सिंह यादव को सूचना दी। इस पर नोडल ऑफिसर यादव ने उक्त महिला से फोन पर संपर्क किया।
महिला ने कहा कि ज्यादा घबराहट हो रही थी, इसलिए घर पर चली आई हूं। नोडल अफसर ने कहा कि मैडम जल्द आ जाओ। वरना, एंबुलेंस और पुलिस को भेज रहा हूं। यह अच्छा नहीं लगेगा। ये सुनकर महिला घबरा गई। उसने कहा कि मैं अभी आ रही हूं। इसके बाद करीब साढ़े चार बजे वह वापस लौट आई।
पूर्व पति के दबाव में देखरेख न होने का लगाया आरोप
महिला ने इस दौरान अपने पूर्व पति राजू शर्मा पर आरोप लगाया। महिला का कहना था, मेरा राजू शर्मा से तलाक हो गया। राजू, इन दिनों डाॅ. हेमंत गौतम के अधीनस्थ कर्मचारी है, इसलिए डॉक्टर व वहां का स्टाफ केयर नहीं कर रहा था। भेदभाव हो रहा था। मेरे कोविड केयर सेंटर से भागने की खबर भी राजू द्वारा लोगों को दी गई, इसलिए सोशल मीडिया पर लोगों ने शेयर की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn